**Amazon.com, Inc.** (ˈæməzɒn կամ ˈæməzən), էլեկտրոնային գործառնությունների ամերիկյան ընկերություն` տեղակայված Վաշինգտոնում։ Ամերիկայի Միացյալ Նահանգներում այն հանդիսանում է ինտերնետային մանրածախ առևտրով զբաղվող ամենամեծ ընկերությունը։ Amazon.com կայքն իր գործունեությունը սկսել է որպես առցանց գրախանութ, սակայն շուտով սկսել է վաճառել DVD սկավառակներ, VHS երիզներ, ձայնասկավառակ, վիդեո և MP3 հոսքերի և բեռնումների ծառայություն, ծրագրեր, տեսախաղեր, էլեկտրական սարքեր, կահույք, սնունդ, խաղալիքներ և զարդեր։ Ընկերությունը նաև արտադրում է էլեկտրական սարքեր՝ Amazon Kindle էլեկտրոնային գրքեր, Fire պլանշետային համակարգիչներ, Fire TV հեռուստատեսության և Fire Phone հեռախոս, ինչպես նաև համակարգչային ամպային ծառայություններ։

Ամազոնն առանձին կայքեր ունի ԱՄՆ-ի, Միացյալ Թագավորության և Իռլանդիայի, Ֆրանսիայի, Կանադայի, Գերմանիայի, Նիդերլանդների, Իտալիայի, Իսպանիայի, Ավստրալիայի, Բրազիլիայի, Ճապոնիայի, Չինաստանի, Հնդկաստանի և Մեքսիկայի համար։ Հնդկաստանի համար նախատեսված կայքը շուտով կառաջարկի երաժշտության, ֆիլմերի և տեսանյութերի հոսքային ծառայություն։ Ամազոնն առաջարկում է նաև առաքում շատ այլ երկրներ։ 2011 թվականին Ամազոնը մտադրություն ուներ ստեղծելու կայքի մեկ այլ տարբերակ ևս՝ Լեհաստանի և Շվեդիայի համար։

Ծառայություններ և ապրանքներ
---------------------------

Amazon Kindle էլեկտրոնային գիրքը
### Մանրածախ ապրանքներ

Ամազոնի ապրանքատեսականին ընդգրկում է մեդիա (գրքեր, DVD սկավառակներ, երաժշտական CD սկավառակներ, ծրագրեր, VHS երիզներ), հագուստ, մանկական իրեր, կենցաղային տեխնիկա, կոսմետիկա, գուրմանների սնունդ, նպարեղեն, անձնական խնամքի միջոցներ, արդյունաբերական և գիտական պարագաներ, խոհանոցային պարագաներ, զարդեր, ժամացույցներ, սիզամարգերի և այգիների պարագաներ, երաժշտական գործիքներ, սպորտային ապրանքներ, գործիքներ, խաղալիքներ և խաղեր։

Ընկերությունը հիմնել է amazon.com օնլայն աճուրդների ծառայությունը 1999 թվականի մարտ ամսին։ Սակայն ընկերությանը չի հաջողվում այդ բնագաբառի հսկա eBay ընկերության հաճախորդների հետաքրքրությունը շեղել իր կողմ։ Հետագայում ընկերությունը հիմնեց հստակ գների շուկան՝ zShop-ը 1999 թվականի սեպտեմբերին։ Աճուրդները և zShop խանութները ընդգրկված էին Amazon Marketplace-ում, որի միջոցով հաճախորդները կարող էին նոր իրերի հետ մեկտեղ վաճառել օգտագործված գրքեր, սկավառակներ և այլ իրեր։ Այս ծառայությունը հիմնվել է 2000 թվականին։ 2014 թվականի հոկտեմբերին Amazon Marketplace-ը իր տեսակի մեջ ամենամեծն էր, որի հետևում են նմանատիպ կայքերը՝ Sears, Rakuten և Newegg։

2007 թվականի օգոստոսին Ամազոնը ներկայացնում է AmazonFresh մթերքի վաճառման ծառայությունը։ Հաճախորդների պատվերները կարող են առաքվել լուսաբացին կամ նշված օրը։ Սկզբում առաքումը սահմանափակվում էր Վաշինգթոնի Մերսեր Այլենդի տարածքում, սակայն հետագայում այն տարածվել է Սիաթլում։ AmazonFresh ծառայությունը 2007 թվականի ամռան ամիսներից գործում էր նաև Բելվյուի և Քրքլենդի հատուկենտ արվարձաններում։

2012 թվականին Ամազոնը հայտարարել է Vine.com կայքի ստեղծման մասին, որը հնարավորություն էր տալիս գնելու կանաչեղեն, մթերքեր, տնային պարագաներ և այլն։ Կայքը 2010 թվականին Ամազոնի կողմից գնված ընկերությանն է պատկանում, որի գործունեության մեջ են մտնում նաև Diapers.com (մանկական), Wag.com (կենդանիների) և YoYo.com (խաղալիքներ) խանութների կայքեր։ Ամազոնին են պատկանում նաև էլեկտրոնային գնումների Shopbop.com, Woot.com, և Zappos.com կայքերը։

Ամազոնի «բաժանորդագրվիր և խնայիր» ծրագիրը առաջարկում է ապրանքների զեղչված գներ (հիմնականում մեծածախ առևտրի դեպքում), անվճար առաքում և ապրանքի ավտոմատ առաքում յուրաքանչյուր մեկ, երկու, երեք կամ վեց ամիսը մեկ անգամ։

2013 թվականին Ամազոնը գործարկում է Հնդկաստանի համար նախատեսված amazon.in կայքը։ Կայքը սկսել է վաճառել էլեկտրական իրեր՝ ծրագրելով ընդարձակվել և առաջարկել նորաձևության, գեղեցկության, տնային, առողջապահական բաժիններ։ 2014 թվականի հոկտեմբերին կայքը մեծ զեղչեր է սկսել՝ Հնդկաստանում վաճառքի ծավալները մեծացնելու նպատակով։ Հուլիսին Ամազոնը հայտնել է, որ Հնդկաստանում բիզնեսը ընդլայնելու նպատակով կներդնի 2 միլիարդ ԱՄՆ դոլար (Rs 12,000 ):

2014 թվականին Ամազոնը վաճառել է առցանց գնված գրքերի 63 տոկոսը և ընդհանրապես վաճառված գրքերի 40 տոկոսը։

### Սպառողական տեխնիկա

2007 թվականին Ամազոնը թողարկում է Amazon Kindle էլեկտրոնային գիրքը, որը կոնտենտը բեռնում է Sprint օպերատորի EV-DO անլար ցանցի "Whispernet" ծառայության միջոցով։ Սարքի էկրանը օգտագործում է E Ink տեխնոլոգիան, որը հնարավորություն է տալիս նվազեցնել մարտկոցի օգտագործման ծավալները, ինչպես նաև ապահովել ավելի ընթեռնելի էկրան։ 2014 թվականի տվյալներով՝ ավելի քանի 2.7 միլիոն անուն գիրք է հասանելի Kindle (հայ. Քինդլ) խանութում։

2011 թվականի սեպտեմբերին Ամազոնը հայտարարում է պլանշետային համակարգիչների շուկա իր մուտքի մասին և ներկայացրել Քինդլ ֆայր (անգլ՝ Kindle Fire) պլանշետը։ Սարքը աշխատում է Անդրոիդ օպերացիոն համակարգի մոդիֆիկացված տարբերակով։ Սարքի ցածր գինը (199 ԱՄՆ դոլար) լայնորեն ընկալվում էր որպես բովանդակության վաճառքի միջոցով հասույթ ապահովելու հաշվին սարքը գնելու համար ռազմավարական սատարում։

2012 թվականին Ամազոնը ներկայացնում է պլանշետային համակարգչի երկրորդ սերունդը, որը ստացել է Kindle Fire HD անվանումը։ 2013 թվականի սեպտեմբերի 25-ին Amazon.com-ը ներկայացնում է պլանշետի երրորդը սերունդը, որն էլ ստացել է Kindle Fire HDX անվանումը։ 2013 թվականի հոկտեմբերին թողարկվել է Kindle-ի վեցերորդ սերունդը։

2014 թվականին ընկերությունը ներկայացնում է իր Amazon Fire TV հեռուստատեսային կցորդը, որը ներկայացվել է որպես նմանօրինակ Apple TV և Google-ի Chromecast սարքերի մրցակից։ Ամազոնի կցորդը թույլ է տալիս դիտելու հոսքային տեսանյութեր իր սեփական հոսքային ծառայությունից, ինչպես նաև այլ ծառայություններից, ինչպիսիք են օրինակ Netflix և Hulu։ Սարքը հնարավորություն է տալիս ձայնի միջոցով փնտրելու ֆիլմեր։ Հնարավոր է խաղալ խաղեր։ ԱՄՆ-ում սարքը վաճառվում է 99 ԱՄՆ դոլարով։

Ամազոնը 2014 թվականի հուլիսին մուտք է գործում սմարթֆոնների շուկա՝ ներկայացնելով Fire Phone հեռախոսը։

2014 թվականի հոկտեմբերին Ամազոնը ներկայացնում է Fire TV Stick-ը։ Սարքը հնարավորություն է ընձեռնում օգտվելու տարբեր հոսքային ծառայություններից։ Սարքի արժեքը կազմում է 39 ԱՄՆ դոլար։

}

Աղբյուրներ
----------

* Brandt, Richard L. (2011). *One Click: Jeff Bezos and the Rise of Amazon.com*. New York: Portfolio Penguin. ISBN 978-1-59184-375-7. Արխիվացված է օրիգինալից 2013 թ․ փետրվարի 22-ին.
* Daisey, Mike (2002). *21 Dog Years*. Free Press. ISBN 0-7432-2580-5.
* Friedman, Mara (2004). *Amazon.com for Dummies*. Wiley Publishing. ISBN 0-7645-5840-4.
* Marcus, James (2004). *Amazonia: Five Years at the Epicenter of the Dot.Com Juggernaut*. W. W. Norton. ISBN 1-56584-870-5.
* Spector, Robert (2000). *Amazon.com – Get Big Fast: Inside the Revolutionary Business Model That Changed the World*. HarperCollins. ISBN 0-06-662041-4.
* Stone, Brad (2013). *The Everything Store: Jeff Bezos and the Age of Amazon*. New York: Little Brown and Co. ISBN 9780316219266. OCLC 856249407.

Ծանոթագրություններ
------------------

1. ↑
2. 1 2 3 4 5 6 7  Amazon.com, Inc. Annual Report 2016 — 2017.
3. ↑
4. 1 2
5. 1 2 3  Amazon.com, Inc. Annual Report 2021 SEC 10-K
6. ↑
7. 1 2 3
8. ↑
9. ↑
10. ↑
11. ↑
12. ↑
13. ↑
14. ↑
15. ↑  Jopson, Barney (2011 թ․ հուլիսի 12). «Amazon urges California referendum on online tax». *Financial Times*. Արխիվացված օրիգինալից July 15, 2011-ին. Վերցված է 2011 թ․ օգոստոսի 4-ին.
16. ↑  «Amazon India may start offering music, movie and video streaming services in India». The Economic Times. Վերցված է 2015 թ․ հունվարի 2-ին.
17. ↑  «Amazon.com, Form 10-K, Annual Report, Filing Date Jan 30, 2013» (PDF). SEC database. Վերցված է 2013 թ․ փետրվարի 26-ին.
18. ↑  «Amazon wkrótce w Polsce» (Polish). PL: Wirtualna Polska. 2011 թ․ հոկտեմբերի 24. Վերցված է 2012 թ․ հունվարի 11-ին.`{{cite web}}`: CS1 սպաս․ չճանաչված լեզու (link)
19. ↑  "Amazon Spain launch may presage new overseas push" Արխիվացված 2013-02-19 Wayback Machine, Reuters, September 14, 2011.
20. ↑  Arrington, Michael (August 1, 2007). "Remember Webvan? So Does Amazon". TechCrunch.
21. 1 2 3  CLAIRE CAIN MILLER (2012 թ․ սեպտեմբերի 26). «Amazon Starts a Shopping Site for the Environmental Crowd». *Նյու Յորք Թայմս*. Վերցված է 2012 թ․ հոկտեմբերի 9-ին.
22. ↑  «Amazon.com Subscribe & Save». Amazon. Վերցված է 2011 թ․ հուլիսի 21-ին.
23. ↑  «Amazon Diwali Dhamaka Week 2014». Galaxyreporter.com. Արխիվացված է օրիգինալից 2015 թ․ ապրիլի 30-ին. Վերցված է October 2014-ին.
24. ↑  «Amazon adds India to its risk factors». PTI. 2014 թ․ նոյեմբերի 3. Արխիվացված է օրիգինալից 2014 թ․ նոյեմբերի 8-ին. Վերցված է 2015 թ․ փետրվարի 21-ին.
25. ↑  "The Fall of Facebook". (December 2014). *The Atlantic*, pp. 35.
26. ↑  «Kindle Books: Kindle Store : Nonfiction, Fiction, History, Advice & How-to, Business & Investing & More». Amazon.com. Վերցված է 2011 թ․ հուլիսի 23-ին.
27. ↑  «Don't call it a tablet: the Kindle Fire reviewed». 2011 թ․ նոյեմբերի 17. Վերցված է 2014 թ․ դեկտեմբերի 9-ին.
28. ↑  «Kindle Fire HDX Tablets, Impressive Device At An Insanely Low Price By Amazon.com». *CEOWORLD Magazine*. 2013 թ․ սեպտեմբերի 25. Վերցված է 2013 թ․ սեպտեմբերի 25-ին.
29. ↑  *ReadWriteTV.com*, April 3, 2014
30. ↑  Amazon's Fire TV Piles Into the Living Room, *Businessweek*, April 2, 2014
31. ↑  Streitfeld, David.  *NewYorkTimes.com*, June 18, 2014. "Fire Phone Immerses Users in Amazon’s World." New York Times, 18 June 2014
32. ↑  Woods, Ben October 27, 2014 The NextWeb "Amazon launches the Fire TV Stick, a $39 Chromecast rival"

Արտաքին հղումներ
----------------

* Պաշտոնական կայք

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ամազոն (ընկերություն)» հոդվածին։ |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր · Թվիթթեր · Թվիթթեր · Թվիթթեր · Թվիթթեր · Թվիթթեր |
|  |
| Ֆոտո, վիդեո և աուդիո | Ինստագրամ · Ինստագրամ · Ինստագրամ · Ինստագրամ · Ինստագրամ · Ինստագրամ · Ինստագրամ · Ինստագրամ · Ինստագրամ · Ինստագրամ · ՏիկՏոկ · ՅուԹյուբ |
|  |
| Թեմատիկ կայքեր | GitHub |
|  |
| Բառարաններ և հանրագիտարաններ | Բրիտանիկա · Մեծ կատալոնական · Մեծ նորվեգական |
|  |
| 

|  Չափորոշչային վերահսկողություն |
| --- |
|  |
| BIBSYS: 6020732 · BNE: XX270019 · BNF: 13752028p · CiNii: DA15674722 · GND: 10177530-1 · ISNI: 0000000103167795 · LCCN: n99285360 · LNB: 000249411 · Microsoft: 1311688040 · NDL: 00817133 · NKC: osa2011619766 · NSK: 000333739 · NUKAT: n01071632 · SUDOC: 079268455 · VIAF: 173278077 · WorldCat VIAF: 173278077 |

 |

 |